dh-unibe/image-text_koenigsfelden-charters-post-1500 huggingface dataset:
Allen den, die disen brief lesent ✳ oder hoͤrent lesen, ✳ kùnde ich, her Otte ✳
von Ùlingen, ritter, ze Endingen gùsessen, ✳ daz ich ein wechsel getan ✳
han ✳ mit Johansen dem Vˀren, einem burger ze Waltzhuͦt, umb zwen aker.✳
dez minen ist ein halbe juchart und ein halden, dar an gùlegen in der Owe, ✳ daz
min recht eigen gùwesen ist, ✳ und sol ich un̄ min erben dez wer sin, ✳ an geistlichem un̄ an weltlichem gericht, ✳ un̄ an allen den steten, ✳ do im un̄ sinen
erben sin durft geschicht. ✳ so ist dez sinen, ✳ ein hofstat gùlegen in dem invange mins huses, ✳ die sin reht erbe waz ✳ und sol oͧch er un̄ sin erben des
wer sin, ✳ an geistlichem un̄ an weltlichem gerichte, ✳ und an allen den steten,
do mir un̄ minen erben sin durft geschicht. ✳ und daz dis war si un̄ stet
belibe, ✳ so henke ich, her Otte, egenant, min ingesigel fùr mich un̄ min erben
an disen brief. ✳ ich, Johans der Verre, egenant, vˀgich oͧch einer gantzen
warheit, aller der dinge, so hie vor von mir geschriben stat, und daz ich
ez guͦtes willen und guͦtes danches getan habe. ✳ und wanne ich eigens ingesigels nicht enhan, ✳ dar umb so han ich gebetten, ✳ hˀn Otten, egenāt, ✳ daz er
sin ingesigel, ✳ fùr mich un̄ min erben henke an disen brief ze einem urkùnde
der vorgeschriben dinge. ✳ diser brief ward geben ✳ dez jares, do man zalte ✳
von gotes gebùrde, ✳ drùzehen hundert jar, ✳ darnach in dem drisgisten jar
an dem nechsten guͦten tag ✳ vor sant Martins tage. ✳
Königsf. 117 .
330
wist ij acker zuͦ
Aͤnding₎ in der Oͧw
Nͦ✳ 14 ✳
Staatsarchiv
AARGAU
K
S ✳ 1 ✳
c ✳ iiij ✳
vom Verrē umb
zwein eker